CELEX: 32021D0793
Language: bg
Date: 2021-03-26 00:00:00
Title: Решение (ЕС) 2021/793 на Съвета от 26 март 2021 година за подписване от името на Европейския съюз и временно прилагане на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна, и на протокола за изпълнение към него

18.5.2021   
               
               
                  BG
               
               
                  Официален вестник на Европейския съюз
               
               
                  L 175/1
               
            
         РЕШЕНИЕ (ЕС) 2021/793 НА СЪВЕТА
         от 26 март 2021 година
         за подписване от името на Европейския съюз и временно прилагане на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна, и на протокола за изпълнение към него
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 9 декември 2019 г. Съветът упълномощи Комисията да започне преговори с правителството на Гренландия и правителството на Дания с оглед на сключването на ново споразумение за партньорство в областта на устойчивото рибарство и на нов протокол за изпълнение към него.
                  
               
                     (2)
                  
                  
                     Преговорите приключиха успешно с парафирането на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричано по-нататък „Споразумението за партньорство“) и на протокола за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричан по-нататък „протоколът“) на 11 януари 2021 г.
                  
               
                     (3)
                  
                  
                     Споразумението за партньорство отменя Споразумението за партньорство в областта на рибарството между Европейската общност, от една страна, и правителството на Дания и автономното правителство на Гренландия, от друга страна (1), което влезе в сила на 28 юни 2007 г.
                  
               
                     (4)
                  
                  
                     Целта на Споразумението за партньорство и на протокола е да се даде възможност на Съюза, правителството на Дания и правителството на Гренландия да работят заедно в по-тясно сътрудничество за по-нататъшно насърчаване на разработването на политика за устойчиво рибарство и отговорното използване на рибните ресурси във водите на Гренландия.
                  
               
                     (5)
                  
                  
                     С цел да се гарантира бързото започване на риболовните дейности на корабите на Съюза и в съответствие с член 15 от Споразумението за партньорство и член 12 от протокола следва Споразумението за партньорство и протоколът да бъдат прилагани временно от датата на подписването им.
                  
               
                     (6)
                  
                  
                     Поради това следва Споразумението за партньорство и протоколът да бъдат подписани и прилагани временно до приключване на процедурите, необходими за влизането им в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването, от името на Съюза, на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричано по-нататък „Споразумението за партньорство“), и на протокола за изпълнение на Споразумението за партньорство в областта на устойчивото рибарство между Европейския съюз, от една страна, и правителството на Гренландия и правителството на Дания, от друга страна (наричан по-нататък „протоколът“), при условие че тези актове бъдат сключени (2).
         
         
            Член 2
            Председателят на Съвета е оправомощен да посочи лицето(лицата), упълномощено(и) да подпише(ат) Споразумението за партньорство и протокола от името на Съюза.
         
         
            Член 3
            В съответствие с член 15 от него Споразумението за партньорство се прилага временно от датата на подписването му (3) до приключването на процедурите, необходими за влизането му в сила.
         
         
            Член 4
            В съответствие с член 12 от него протоколът се прилага временно от датата на подписван (3) до приключването на процедурите, необходими за влизането му в сила.
         
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 26 март 2021 годна.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 172, 30.6.2007 г., стр. 4.
         
            (2)  Виж страница 3 от настоящия брой на Официален вестник.
         
            (3)  Датата, от която Споразумението за партньорство и протоколът ще бъдат временно прилагани, ще бъде публикувана в Официален вестник на Европейския съюз от Генералния секретариат на Съвета.